text: نئی دہلی،25جولائی،قبائلی امور کی مرکزی وزیر محترمہ رینوکا سنگھ سروتا نے آج راجیہ سبھا میں ایک سوال کے تحریری جواب میں ایوان کو مطلع کیا کہ ون دھن وکاس کاریہ کرم جنگل کی دولت یعنی ون دھن کو استعمال کرتے ہوئے قبائلی آبادی کے لئے روز گار پیدا کرنے کے مقصد سے اٹھایا گیا قدم ہے۔ اس پروگرام کا مقصد قبائلی لوگوں کے روایتی علم اور صلاحیتوں میں ٹیکنالوجی اور اطلاعاتی ٹیکنالوجی کا اضافہ کرکے اس کی پیداوار میں ہر مرحلے میں بہتری لانا اور قبائلی ذہانت کو معاوضے والی اقتصادی سرگرمیوں میں تبدیل کرنا ہے۔ ون دھن وکاس کاریہ کرم میں قبائلی لوگوں کی مشترکہ قوت کو فروغ دینا اور اس سے فائدہ حاصل کرنا ہے۔